कलर्स टीवी पर टेलीकास्ट होने वाले दृष्टि धामी, शक्ति अरोड़ा और अदिति शर्मा के शानदार अभिनय से सजे पॉपुलर टीवी शो 'सिलसिला बदलते रिश्तों..' में लीप की खबर आ रही है. जैसा कि आपको पता है कि ये सीरियल एक्सट्रा मेरीटल अफेयर की कहानी के इर्द गिर्द घूमता है. इस सीरियल में दृष्टि एक ऐसी महिला (नंदिनी) के किरदार में दिखती थी, जिसकी वजह से उसकी ही दोस्त का घर उजड़ने पर उतर आया था. हाल ही में शो की मुख्य अदाकारा दृष्टि धामी ने शो छोड़ने का एलान कर दिया है. दृष्टि ने एक इमोशनल मैसेज लिख अपने फैंस को इस बात की जानकारी दी.